Virallinen lehti nro C 198 , 08/07/1996 s. 0199



A4-0178/96 Päätöslauselma komission tiedonannosta jälleenrakennuksesta entisessä Jugoslaviassa: Euroopan unionin avustusta koskeva hallinto ja kansainvälisen avun yhteensovittaminen (KOM(95)0582 - C4-0519/95) Euroopan parlamentti, joka - ottaa huomioon komission tiedonannon jälleenrakennuksesta entisessä Jugoslaviassa: Euroopan unionin avustusta koskeva hallinto ja kansainvälisen avun yhteensovittaminen (KOM(95)0582 - C4-0519/95), - ottaa huomioon Daytonin rauhansopimuksen ja erityisesti sen liitteen 10 rauhansopimuksen täytäntöönpanosta siviilielämässä, - ottaa huomioon Lontoossa 8. - 9. joulukuuta 1995 pidetyn Bosnian rauhan täytäntöönpanokonferenssin johtopäätökset, - ottaa huomioon Brysselissä 20. - 21. joulukuuta 1995 ja 12. - 13. huhtikuuta 1996 pidettyjen Bosnia-Hertsegovinan jälleenrakennuksen avunantajamaiden ensimmäisen ja toisen konferenssin puheenjohtajiston johtopäätökset, - ottaa huomioon YK:n turvallisuusneuvoston päätöslauselmat, erityisesti 15. joulukuuta 1995 annetun päätöslauselman 1031 (1995), sekä korkea-arvoisen edustajan ensimmäisen raportin YK:n pääsihteerille 13. maaliskuuta 1996, - ottaa huomioon erityisesti 4. joulukuuta 1995, 29. - 30. tammikuuta 1996, 26. - 27. helmikuuta 1996, 11. maaliskuuta 1996, 22. huhtikuuta 1996 ja 13. - 14. toukokuuta 1996 annetut neuvoston päätöslauselmat, - ottaa huomioon 21. syyskuuta 1995 ((EYVL C 269, 16.10.1995, s. 145)), 26. lokakuuta 1995 ((EYVL C 308, 20.11.1995, s. 145)), 14. joulukuuta 1995 ((EYVL C 17, 22.1.1996, s. 147)), 18. tammikuuta 1996 ((EYVL C 32, 5.2.1996, s. 95)), 15. helmikuuta 1996 ((EYVL C 65, 4.3.1996, s. 154)), 29. helmikuuta 1996 ((EYVL C 78, 18.3.1996, s. 33)), 14 maaliskuuta 1996 ((EYVL C 96, 1.4.1996, s. 297)) ja 18. huhtikuuta 1996 ((Kyseisen päivän istunnon pöytäkirja, osa II, kohta 13)) antamansa päätöslauselmat, - ottaa huomioon taloudellisten ulkosuhteiden valiokunnan mietinnön sekä budjettivaliokunnan ja talousarvion valvontavaliokunnan lausunnot (A4-0178/96), A. ottaa huomioon, että entisen Jugoslavian sotanäyttämönä olleiden alueiden ja erityisesti Bosnia-Hertsegovinan jälleenrakennus vaatii vakauden ja turvallisuuden ilmapiiriä sekä alueen kansojen ja valtioiden yhteistyön edistämistä, B. ottaa huomioon, että kansainvälinen yhteisö on erityisesti Lontoossa pidetyssä rauhansopimuksen täytäntöönpanokonferenssissa päässyt sopimukseen Bosnia-Hertsegovinan taloudellisen jälleenrakennuksen tukemisesta siten, että «rauhan turvaaminen ja toimeenpano varmistetaan kansainvälisen yhteisön toimin asianmukaisen vastuun jakamisen pohjalta», C. ottaa huomioon, että apuun liitetyistä poliittisista ehdoista määrätään itse rauhansopimuksessa ja että ne määritellään selvästi rauhan täytäntöönpanokonferenssin johtopäätöksissä, D. ottaa huomioon, että korkea-arvoinen edustaja seuraa rauhansopimuksen täytäntöönpanoa ja järjestää sekä tarpeen mukaan koordinoi jälleenrakennukseen osallistuvien järjestöjen ja elinten toimintaa, E. ottaa huomioon, että neuvosto on 30. lokakuuta 1995 antamissaan johtopäätöksissä vahvistanut EU:n halukkuuden «osallistua sodan tuhoamien alueiden jälleenrakennustyöhön» ja «koordinoida toimensa muiden kansainvälisen yhteisön jäsenten toimien kanssa, jotta alueelle voidaan antaa pitkän tähtäimen apua tavoitteena taloudellisen kehityksen, kansalaisyhteiskunnan uudelleen vahvistamisen, sovinnon ja alueellisen yhteistyön edistäminen», F. toteaa, että koska etniset vastakkaisuudet ovat erittäin vaikeasti yhteensovitettavissa, eri osapuolten yhdistäminen uudelleen monikansaiseen Bosnia-Hertsegovinan yhtenäisvaltioon tulee olemaan pitkäaikainen prosessi kansainvälisestä tuesta huolimatta, 1. Pitää myönteisinä Brysselissä 20. - 21. joulukuuta 1995 ja 12. - 13. huhtikuuta 1996 pidettyjen Bosnia-Hertsegovinan jälleenrakennuksen avunantajamaiden ja -järjestöjen ensimmäisen ja toisen konferenssin tuloksia; 2. On huolissaan avunantajamaiden toisessa konferenssissa esitetyistä kertomuksista, joista ilmeni: a) että ainoastaan 350 miljoonaa dollaria niistä 600 miljoonasta dollarista, jotka kerättiin avunantajamaiden ensimmäisessä konferenssissa, oli itse asiassa sidottu huhtikuuhun 1996 mennessä, b) että 70 % avunantajien varoista oli tukea erityisille hankkeille tai tavara-apua, mutta erittäin harvat avunantajat olivat antaneet käteislahjoituksia toistuvia tai muita menoja varten, c) että vähemmän kuin 9 % avunantovaroista oli mennyt sosiaalialoille, d) että vähemmän kuin 2 % avunantovaroista oli mennyt maamiinojen raivaukseen; 3. Korostaa tasapuolisen vastuun jakamisen tarvetta asianmukaisen rahoituksen varmistamiseksi; onnittelee komissiota sen nopeasta vastauksesta taloudellisen jälleenrakennuksen haasteeseen; 4. Kehottaa muita avunantajamaita, erityisesti Yhdysvaltoja, Japania ja islamilaisia maita antamaan riittävän suuret taloudelliset sitoumukset täydellisen jälleenrakennusohjelman onnistumisen takaamiseksi; 5. Painottaa, että on tärkeää sitoa mahdollisimman pian luvatut varat; 6. Hyväksyy Bosnia-Hertsegovinan jälleenrakennus- ja kehitysohjelman painopistealueet, jotka komissio, Maailmanpankki, EBRD ja IMG ovat määritelleet; 7. Painottaa sitä, että ennen syyskuun vaaleja on tärkeää saavuttaa käytännön tuloksia rauhan kannalta; 8. Korostaa kuitenkin: - erityisesti koteihinsa palaavien pakolaisten asuntojen kunnostuksen tärkeyttä; tunnustaa komission asiassa tekemät suuret ponnistelut, - tarvetta nopeuttaa ponnisteluja maamiinojen raivaamiseksi, - kansallisiin instituutioihin kohdistuvien erityisprojektien ensiarvoista tärkeyttä, siviilihallinto mukaan lukien (vero- ja tullihallinto, keskuspankki, avustusten toimittamisesta vastaavat virastot), - tarvetta suosia järjestelmällisesti niitä hankkeita, jotka tukevat Bosnia-Hertsegovinan tasavallan eri osien läheistä yhteistyötä ja paikallista yhteistyötä; 9. Korostaa myös sitä, että - avun jatkuminen riippuu siitä, miten osapuolet kunnioittavat ihmisoikeuksia, lakia ja järjestystä ja oikeusvaltion periaatteita, osallistuvat kansainvälisen sotarikostuomioistuimen toimintaan, purkavat sotateollisuutta ja osallistuvat asevarustelun hillitsemiseen, - jälleenrakennuksen tärkeimpänä tavoitteena on oltava köyhyyden lievittäminen; erityisesti on pyrittävä yhtenäisen sosiaaliturvajärjestelmän luomiseen, - hankkeiden kehittämisessä painon on oltava paikallisen talouden elvyttämisessä käyttämällä paikallisia tavarantoimittajia ja paikallista työvoimaa mahdollisuuksien mukaan; pitää tässä yhteydessä myönteisenä toimia, joihin komissio on jo ryhtynyt kotiutettujen sotilaiden työllistämiseksi, - hankkeiden on mahdollisuuksien mukaan edistettävä sosiaalista integraatiota kehittämällä toimia, joiden toteuttamisessa eri yhteisöt voivat olla mukana, sekä käyttämällä työvoimaa eri kansanryhmistä, - olisi annettava etusija rakenteelliset menot, kuten lääkärien ja opettajien palkkauksen kattavalle tuelle; Kansainvälinen koordinointi 10. Antaa arvoa pyrkimyksille luoda tehokas kansainvälisen avun koordinointijärjestelmä; on sitä mieltä, että olisi selvennettävä työnjakoa korkea-arvoisen edustajan ja pääasiallisten avunantajien, kuten Maailmanpankin ja komission edustaman EU:n välillä; 11. On myös sitä mieltä, että koordinoinnista on huolehdittava erityisesti EU:n tasolla unionin ja sen jäsenvaltioiden antaman avun yhteensovittamiseksi; 12. Pyytää komissiota antamaan tietoja Pharen perusteella myönnetystä jälleenrakennusavusta ja ehdollisuuden harjoittamisesta, koska viestimien vapauden ehtoa ei ole toteutettu missään kyseisistä yksiköistä; 13. Korostaa, että avunantovarat olisi ohjattava hankkeisiin, joita Bosniassa paikan päällä työskentelevät tahot pitävät tärkeimpinä; 14. Korostaa, että on tarpeen soveltaa poliittisia ehtoja johdonmukaisten sääntöjen mukaisesti ja että vastuu asiasta kuuluu ehdottomasti korkea- arvoiselle edustajalle; Makrotaloudelliset kysymykset 15. Huomauttaa, että Bosnia-Hertsegovinan makrotaloudellinen tilanne on erityisen vaikea, mikä viivyttää huomattavasti kansainvälisten rahoituslaitosten mukaantuloa, ja katsoo, että ulkopuolisen avun sen vuoksi pitäisi tulla lahjoitusten eikä lainojen muodossa; 16. Pitää myönteisinä järjestelyjä, jotka ovat mahdollistaneet Bosnia- Hertsegovinan velkajärjestelyt IMF:n ja Maailmanpankin kanssa sekä maan jäsenyyden näissä järjestöissä; 17. Korostaa, että velkojen takaisinmaksu Euroopan investointipankille on ratkaistava nopeasti, jotta Euroopan investointipankki voi mahdollisimman pian myöntää lainoja jälleenrakennukseen; katsoo, että unionin on tehtävä aloite tässä asiassa; muistuttaa, että neuvottelut Pariisin klubin ja Lontoon klubin kanssa velkajärjestelyistä ovat yhä käynnissä; Kroatia 18. Kehottaa aloittamaan viipymättä valmistelut Kroatian sodasta kärsineiden alueiden vahinkojen arvioimiseksi ja hankkeiden määrittämiseksi; 19. Korostaa sitä, ettei tässä yhteydessä voida harkita Kroatian kanssa tehtävää yhteistyösopimusta ja maan osallistumista Phare-ohjelmaan koskevien neuvottelujen aloittamista ennen kuin kansainvälinen yhteisö on vakuuttunut siitä, että Kroatia kannattaa aktiivisesti Daytonin rauhansopimuksia niiden kaikilta osin; Johtopäätökset 20. Korostaa jälleen kerran sitä, että avunantajien on valittava toteutettaviksi hyvin tehokkaita ja hyvin näkyviä, työllisyyden kannalta lupaavia hankkeita, joilla edistetään kansojen ja valtioiden välistä yhteistyötä ja jotka ovat näkyvä osoitus kansainvälisestä solidaarisuudesta ja edistävät poliittisten ehtojen täyttymistä; katsoo, että avunantajien on vahvistettava johdonmukaiset säännöt julkisten hankintojen tekemiseksi sekä tarvetta suosia yksityisten varojen käyttöä tukemalla takuuohjelmia, jotka kattavat poliittiset riskit; 21. Pyytää komissiota välttämään kaikkia toimenpiteitä, joilla tunnustetaan eri yksiköt poliittisiksi elimiksi ja suosittelee pyrkimään yhteistyöhön paikallisten kumppaneiden kanssa välttämällä samalla aikaa vievä byrokratia; 22. Panee merkille, että komissio on valmistellut erityisen oikeudellisen perustan Bosnia-Hertsegovinalle annettavaa jälleenrakennusapua varten; 23. On huolissaan siitä, että toisessa avunantajien konferenssissa ei ollut Republika Srpskan edustajia; pitää kuitenkin kiinni siitä, että jälleenrakennukselle annettavan kansainvälisen avun olisi hyödytettävä Bosnia-Hertsegovinan koko väestöä Daytonin rauhansopimuksissa määriteltyjen poliittisten ehtojen mukaisesti; 24. Kehottaa puhemiestään välittämään tämän päätöslauselman neuvostolle ja komissiolle, jäsenvaltioiden hallituksille ja parlamenteille, Bosnia- Hertsegovinan ja Kroatian hallituksille sekä rauhansopimuksen täytäntöönpanosta vastaavalle korkealle edustajalle.